Hyderabad, First Published 1, Sep 2019, 12:06 PM IST
Highlights
నందమూరి బాలకృష్ణ నటిస్తున్న తాజా చిత్రం కెఎస్ రవికుమార్ దర్శకత్వంలో తెరకెక్కుతోంది. ఈ చిత్రంపై నందమూరి అభిమానుల్లో మంచి అంచనాలు ఉన్నాయి. రవికుమార్, బాలయ్య కాంబినేషన్ లో వచ్చిన జైసింహా చిత్రం కమర్షియల్ గా సక్సెస్ అయింది. మరోసారి బాలయ్య రవికుమార్ కు అవకాశం ఇచ్చారు. 
నందమూరి బాలకృష్ణ నటిస్తున్న తాజా చిత్రం కెఎస్ రవికుమార్ దర్శకత్వంలో తెరకెక్కుతోంది. ఈ చిత్రంపై నందమూరి అభిమానుల్లో మంచి అంచనాలు ఉన్నాయి. రవికుమార్, బాలయ్య కాంబినేషన్ లో వచ్చిన జైసింహా చిత్రం కమర్షియల్ గా సక్సెస్ అయింది. మరోసారి బాలయ్య రవికుమార్ కు అవకాశం ఇచ్చారు. 
ఆ మధ్యన విడుదలైన ఫస్ట్ లుక్ తో బాలయ్య అభిమానులకు స్వీట్ షాక్ ఇచ్చాడు. కొత్తగా కనిపిస్తున్న ఫ్రెంచ్ కట్ బియర్డ్, సరికొత్త బాడీ లాగ్వేజ్ తో బాలయ్య పూర్తిగా మారిపోయాడు. మునుపెన్నడూ చూడని బాలయ్యని రవికుమార్ ఈ చిత్రంలో ప్రజెంట్ చేయబోతున్నట్లు తెలుస్తోంది. 
తాజాగా వినాయకచవితి సందర్భంగా చిత్ర యూనిట్ కొత్త పోస్టర్స్ ని రిలీజ్ చేసింది. ఈ పోస్టర్స్ లో బాలయ్య స్టైలిష్ లుక్ లో అదరగొడుతున్నాడు. మరో పోస్టర్ లో బాలయ్య రొమాంటిక్ యాంగిల్ కనిపిస్తోంది. అందాలు ఆరబోస్తున్న సోనాల్ చౌహన్ తో కలసి బాలయ్య స్టెప్పులేస్తున్న పోస్టర్ సోషల్ మీడియాలో వైరల్ గా మారింది. 
ఈ చిత్రంలో వేదిక మరో హీరోయిన్ గా నటిస్తోంది. సీనియర్ హీరోయిన్ భూమిక కీలక పాత్రలో నటిస్తోంది. సి కళ్యాణ్ ఈ చిత్రానికి నిర్మాత. సంక్రాంతి కానుకగా ఈ చిత్రాన్ని రిలీజ్ చేసేందుకు సన్నాహకాలు చేస్తున్నారు. 
Last Updated 1, Sep 2019, 12:06 PM IST